b'\n_START_ARTICLE_\nArboretum\n_START_PARAGRAPH_\nArboretum je vrt ali park lokalne in v izbran kraj prinesene, vzgajane, flore ter favne nekega zemeljskega klimatskega podro\xc4\x8dja. Obi\xc4\x8dajno ga zasnujejo ljubiteljski zbiratelji rastlin in \xc5\xbeivali, kasneje pa preidejo pod pokroviteljstvo raznih \xc5\xa1ol, akademij in univerz. Zbirke v arboretumih so v veliko pomo\xc4\x8d \xc5\xa1olarjem, \xc5\xa1tudentom in znanstvenikom pri njihovem \xc5\xa1tudiju za poklic. Nekateri arboretumi so bolj zaprte narave, drugi pa predvsem za \xc5\xa1ir\xc5\xa1o javnost, katera v njih najde prostor za sprostitev in ob\xc4\x8dudovanje narave. Najve\xc4\x8dkrat je za\xc4\x8detek arboretuma botani\xc4\x8dni vrt, kjer zasadijo ve\xc4\x8d zbirk lesnatih rastlin izbranih po njihovih okrasnih zna\xc4\x8dilnostih. Ustvarjeni so tako raznoliki parkovni prizori, nadaljujejo pa s strokovnimi zasaditvami na osnovi estetsko in ekolo\xc5\xa1ko utemeljenih kombinacij razli\xc4\x8dnih rastlin. Nastajanje arboretuma je dolgoro\xc4\x8den in zahteven proces, saj potrebuje desetletja in stoletja strokovnega dela.'